Det viser en ny meningsmåling, som Epinion har lavet for DR P4 Nordjylland og TV2/Nord. Ifølge tallene får blokken med Socialdemokraterne, SF og Radikale 15 mandater. Venstre og Dansk Folkeparti får tilsammen 15 mandater. De Konservative får det sidste mandat, mens Liberal Alliance og Enhedslisten ikke kommer i byrådet. Dermed bliver de Konservative tungen på den berømte vægtskål, når byrådet efter valget skal konstituere sig. Epinions undersøgelse er foretaget mellem 22. oktober og 4. november 2013. 1022 vælgere i Frederikshavn Kommune er interviewet pr. telefon eller mail.

Opsummering:
Det bliver et meget tæt løb mellem de politiske blokke om magten i Frederikshavn. Ingen af de to politiske fløje kan skabe et flertal alene.